

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKI NAČELNIK**

KLASA: 551-02/24-03/04

URBROJ: 2196-26-03-24-1

Tompojevci, 29.11.2024. godine

Na temelju članka 48. Statuta Općine Tompojevci („ Službeni vjesnik“ Vukovarsko-srijemske županije, broj 04/21 i 19/22), Općinski načelnik Općine Tompojevci dana 29.11.2024. godine donio je

**ODLUKU O ISPLATI JEDNOKRATNE NOVAČE NAKNADE (BOŽIĆNICE)**

**Članak 1.**

Donosi se Odluka o isplati jednokratne novčane naknade (božićnice) umirovljenicima sa prebivalištem na području Općine Tompojevci, osobama kojima se priznaje pravo na nacionalnu naknadu za starije osobe i korisnicima prava na troškove stanovanja Općine Tompojevci.

**Članak 2.**

Jednokratna novčana naknada (božićnica) će se isplatiti umirovljenicima s prebivalištem na području Općine Tompojevci čija ukupna mirovinska primanja (tuzemna i/ili inozemna mirovina sa svim dodacima) u mjesecu prije isplate ove novčane naknade ne prelaze iznos od  400,00 eura i to:

|  |  |
| --- | --- |
| **Iznos mirovinskog primanja** | **Iznos jednokratne novčane naknade** |
| do 200,00 eura |  60,00 eura |
| od 200,01 eura do 400,00 eura |  30,00 eura |

**Članak 3.**

Umirovljenicima iz članka 2. smatraju se:

* korisnici starosnih, prijevremenih starosnih i obiteljskih mirovina i korisnici invalidskih  mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu,
* korisnici mirovina priznatih uz primjenu međunarodnih ugovora  i inozemne mirovine
* korisnici prava na nacionalnu naknadu za starije osobe

**Članak 4.**

Kako bi ostvarili pravo na Jednokratnu novčanu naknadu (božićnicu) umirovljenici koji ispunjavaju uvjete za isplatu dužni su uz zahtjev dostaviti sljedeću dokumentaciju:

* presliku osobne iskaznice,
* presliku odreska od mirovine za mjesec listopad ili studeni 2024. godine,

Korisnici mirovina priznatih primjenom međunarodnih ugovora i korisnici inozemnih mirovina uz zahtjev za ostvarivanje prava dužni su dostaviti sljedeću dokumentaciju:

* presliku osobne iskaznice,
* dokaz o visini mirovine (odrezak od mirovine ili obavijest poslovnih banaka o mirovinskim primanjima  ili potvrda o visini mirovine izdana od HZMO-a) iz kojih je vidljiv ukupan iznos mirovinskih primanja, ne stariji od 3 mjeseca,
* presliku Rješenja o priznavanju mirovine primjenom međunarodnog ugovora

Osobe s prebivalištem na području Općine kojima je priznato pravo na nacionalnu naknadu za starije osobe, da bi ostvarili pravo na jednokratnu novčanu naknadu (božićnicu) moraju u općinsku upravu podnijeti zahtjev i pritom donijeti slijedeću dokumentaciju:

* presliku osobne iskaznice,
* broj tekućeg računa,
* presliku rješenja Hrvatskog zavoda za mirovinsko osiguranje kojim im se priznaje pravo na nacionalnu naknadu za starije osobe.

Prilikom obrade podnesenih zahtjeva može se od podnositelja zatražiti dodatna dokumentacija kojom se dokazuju uvjeti iz ove Odluke. Općina Tompojevci zadržava pravo provjere dostavljenih podataka.

**Članak 5.**

Pravo na jednokratnu novčanu naknadu (božićnicu) u iznosu od 60,00 eura imaju Korisnicima prava na troškove stanovanja Općine Tompojevci.

Kako bi ostvarili pravo na jednokratnu novčanu naknadu (božićnicu) korisnici prava na troškove stanovanja Općine Tompojevci dužni su uz zahtjev dostaviti sljedeću dokumentaciju:

* presliku osobne iskaznice,
* presliku Rješenja o priznavanju prava na troškove stanovanja

**Rok za dostavu zahtjeva i popratne dokumentacije je 13.12.2024. godine.**

**Članak 6.**

Jednokratna novčana naknada (božićnica) iz članka 2. ove Odluke isplatiti će se iz sredstava Proračuna Općine Tompojevci za 2024. godinu, sa pozicije socijalne skrbi, kao izraz brige za stariju populaciju građana, a sukladno Socijalnom programu Općine Tompojevci za 2024. godinu.

**Članak 7.**

Pravo na Jednokratnu novčanu naknadu (božićnicu) ne može se prenositi na drugu osobu niti nasljeđivati.

Pravo na dodjelu Jednokratne novčane naknade (božićnice) nemaju korisnici mirovina u radnom odnosu ili koji rade s nepunim radnim vremenom.

**Članak 8.**

Za provedbu ove Odluke zadužuje se Jedinstveni upravni odjel Općine Tompojevci.

**Članak 9.**

Svi osobni podaci koji se u okviru ovog postupka obrađuju u smislu Zakona o provedbi Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno bez zakonske osnove.

Općina Tompojevci se obvezuje čuvati povjerljivost istih te da će ih koristiti isključivo za potrebe isplate Jednokratne novčane naknade (božićnice) .

**Članak 10.**

Ova Odluka stupa na snagu osmog dana od dana objave, a objaviti će se u „Službenom vjesniku Vukovarsko-srijemske županije“.

OPĆINSKI NAČELNIK

Milan Grubač